L 325/12 Jurnalul Oficial al Uniunii Europene 11.12.2009 DECIZIA 2009/935/]AI A CONSILIULUI din 30 noiembrie 2009 de stabilire a listei statelor terţe și organizațiilor cu care Europol încheie acorduri CONSILIUL UNIUNII EUROPENE, având în vedere Decizia 2009/371/JAl a Consiliului din 6 aprilie 2009 privind înființarea Oficiului European de  Poliţie (Europol) () („Decizia Europol”), în special articolul 26 alineatul (1) litera (a), având în vedere Decizia 2009/934JAl a Consiliului din 30 noiembrie 2009 de adoptare a normelor de punere în aplicare care reglementează relațiile Europol cu partenerii, inclusiv schimbul de date cu caracter personal și de informații clasificate (?), în special articolele 5 şi 6, având în vedere avizul Parlamentului European, întrucât: (1) Consiliul, hotărând cu majoritate calificată după consultarea Parlamentului European, stabileşte, într-o listă, statele terțe și organizațiile menţionate la articolul 23 alineatul (1) din Decizia Europol cu care Europol încheie acorduri. (2) Consiliul de administrație este cel care pregăteşte respectiva listă. (3) Este de dorit să se prevadă o procedură de stabilire a modului în care alte state terțe și organizații pot fi adăugate la lista statelor terțe şi organizațiilor cu care Europol încheie acorduri, DECIDE: Articolul 1 (1) În conformitate cu articolul 23 alineatul (2) din Decizia Europol, Europol încheie acorduri cu statele terţe şi organizațiile care figurează în lista cuprinsă în anexa la prezenta decizie. Europol poate iniția procedura de încheiere a unui acord de îndată ce un stat terţ sau o organizație a fost inclus(ă) pe respectiva listă. Europol depune eforturi pentru încheierea unui acord de cooperare cu respectivele state terțe și organizații care să permită schimbul de date cu caracter personal, cu excepția cazului în care consiliul de administrație hotărăşte altfel. () JO L 121, 15.5.2009, p. 37. () A se vedea pagina 6 din prezentul Jurnal Oficial. (2) Europol acordă prioritate încheierii acordurilor de cooperare cu statele terțe sau cu organizațiile incluse pe listă, ținând seama de necesităţile sale operaționale și de resursele umane și financiare disponibile. Consiliul de administrație poate da directorului Europol orice altă instrucţiune referitoare la negocierea unui acord specific pe care o consideră utilă în această privință. (3) Directorul informează periodic consiliul de administrație în legătură cu situaţia negocierilor în curs cu terțe părţi şi transmite la fiecare șase luni un raport privind progresele înre- gistrate. Articolul 2 (1) Un membru al consiliului de administrație sau Europol poate propune adăugarea unui nou stat terţ sau a unei orga- nizații pe listă. În acest caz, acestia subliniază necesitatea opera- țională de a încheia un acord de cooperare cu statul terț sau cu organizația în cauză. (2) Consiliul de administrație decide dacă să propună sau nu Consiliului adăugarea pe listă a statului terţ sau a organizației în CauzĂ. (3) Consiliul decide cu privire la adăugarea pe listă a noului stat terț sau a organizației, prin modificarea anexei la prezenta decizie. Articolul 3 Prezenta decizie intră în vigoare la 1 ianuarie 2010. Articolul 4 Prezenta decizie se publică în Jurnalul Oficial al Uniunii Europene. Adoptată la Bruxelles, 30 noiembrie 2009. Pentru Consiliu Președintele B. ASK